
ŠIAULIŲ MIESTO SAVIVALDYBĖS TARYBA

SPRENDIMAS
DĖL PASTATO KRYMO G. 1, ŠIAULIUOSE, PERDAVIMO VšĮ „SMALSIEJI PABIRUČIAI“ PANAUDOS SUTARTIMI

2024 m.                     d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, įgyvendindama Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 6 punktą,  atsižvelgdama į VšĮ „Smalsieji pabiručiai“ 2024-03-18 prašymą Nr. TRG-716  „Dėl negyvenamųjų patalpų panaudos sutarties pratęsimo“  ir Negyvenamųjų pastatų, patalpų ir statinių skirstymo komisijos 2024-04-05 posėdžio protokolą         Nr. VAK-151, Šiaulių miesto savivaldybės taryba nusprendžia:
. Perduoti pagal panaudos sutartį dešimčiai metų viešajai įstaigai „Smalsieji pabiručiai“ Šiaulių miesto savivaldybei nuosavybės teise priklausantį 1815,96 kv. m. ploto pastatą Krymo g. 1, Šiauliuose (kadastrinių matavimų byloje pastatas pažymėtas indeksais 1C2b ir 2C2b, unikalūs numeriai 2997-6005-8012 ir 2997-6005-8023), ir kiemo statinius (tvora, kiemo aikštelė, unikalus numeris 2997-6005-8034) naudoti viešosios įstaigos „Smalsieji pabiručiai“ veikloms vykdyti. 
. Įgalioti Šiaulių miesto savivaldybės merą pasirašyti šio sprendimo 1 punkte nurodyto turto perdavimo ir priėmimo aktą ir turto panaudos sutartį. 
Šis sprendimas ne vėliau kaip per mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba bet kuriuose Regionų administracinio teismo rūmuose.

